b'\n_START_ARTICLE_\nHertugd\xc3\xb8mmet Holstein\n_START_PARAGRAPH_\nHertugd\xc3\xb8mmet Holstein (dansk: Holsten) var en stat som l\xc3\xa5 mellom Eider og Elben. Tidligere var Holstein et grevskap, men ble i 1474 opph\xc3\xb8yd til hertugd\xc3\xb8mme av keiser Fredrik III av Det tysk-romerske rike ved \xc3\xa5 gj\xc3\xb8re Christian I til hertug av Holstein, som ble en del av Det tysk-romerske rike som et riksumiddelbart omr\xc3\xa5de. Hertugd\xc3\xb8mmet utgjorde den nordligste delen av Det tysk-romerske rike. _NEWLINE_Tross den store majoriteten tyskspr\xc3\xa5klige, og det faktum at omr\xc3\xa5det formelt l\xc3\xa5 under den tysk-romerske keiser, ble Holstein p\xc3\xa5virket av de tette b\xc3\xa5ndene til Danmark. Med unntak av tumultene under og like etter Napoleonskrigene var Holstein til en viss grad underlagt tysk forfatning. Fram til 1806 var det underlagt Det tysk-romerske rike og etter Rhinforbundets avvikling ble det en del av Det tyske forbund fra 1816. Likevel var det politikken som ble f\xc3\xb8rt av den danske monarken, og de \xc3\xb8konomiske forbindelsene med Danmark som styrte utviklingen i Holstein. Holstein p\xc3\xa5 sin side har p\xc3\xa5virket Danmarks historie mer enn noe annet omr\xc3\xa5de utenfor rikets grenser.'